  Анжелика Тихонова корреспондент 2021-тӥ арын Удмуртиын кеч вордонъя кык бадӟым фермаос усьтӥськозы. Котькудӥз 1 сюрс йырлы чакламын. Со сярысь элькунысь гурт возёсъя но сиён-юонъя министерстволэн пресс-службаез ивортӥз. 2020-тӥ арын элькунамы 600 тонна кеч йӧл кыскизы. Туэ лыдпус эшшо будыны быгатоз Одӥгез Кияса ёросын усьтӥськоз. Отын туэ тулыспал пумын – южтолэзь кутсконын ини ас йӧлзылэсь сыр поттыны малпало. Пичи Пурга ёросысь фермер возёсын но «корка пыронлы» дасясько. Кечол черкогуртысь азьвыл парсь вордон огъетлэсь куштӥськем висъетъёссэ выльдо. Ужъёсты быдэстэм бере, туэ эшшо одӥг корпус усьтӥськоз. Кеч вордыны кутскисьёс 1 сюрслэсь трос кеч будэтӥсь бадӟым фермаос элькунамы кеч йӧл поттонлы инъет кылдытыны быгатозы шуыса оско. Озьы ик бадӟым луонлыкъёс улосвылкуспо коопераци но кӧс кеч йӧл поттон бордын. Берпуметӥзэ Китайын туж кулэ каро. 200 йырлэсь бадӟым уллёосты туннэ Вотка но Каракулино ёросъёсын возё 2021-тӥ ар кутсконлы Удмуртиын йӧл сётӥсь 3 сюрс 304 кечъёс лыдъясько. Кылем ар ӵоже уллё 1 сюрс 456 йырлы яке 78,8 процентлы будӥз. Ваньзэ сямен кыскем кеч йӧлэз (555 тонназэ) элькунамы ик йӧллэсь вузъёс поттыны кутӥзы.  Тодэ вайытом, Удмуртиын 2021-тӥ арын 50-лэсь трос выль но выльдэм гидъёс усьтозы.  Тегъёс: Удмуртия гуртвозёс ПичиПурга пудо лэсьтськон Кияса  